Document ID: 31991D0450

Odločba Komisije
z dne 26. julija 1991
o opredelitvi ozemlja držav članic za izvajanje člena 1 Direktive Sveta 89/130/EGS, Euratom o usklajevanju načinov za obračunavanje bruto nacionalnega proizvoda po tržnih cenah
(91/450/EGS, Euratom)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Pogodbe o ustanovitvi Evropske skupnosti za atomsko energijo,
ob upoštevanju Direktive Sveta 89/130/EGS, Euratom z dne 13. februarja 1989 [1] o usklajevanju načinov za obračunavanje bruto nacionalnega proizvoda po tržnih cenah in zlasti člena 1 Direktive,
ker je za namene opredelitve bruto nacionalnega proizvoda v tržnih cenah (BNPtc) v skladu s členom 1 Direktive 89/130/EGS, Euratom treba pojasniti opredelitev ozemlja držav članic, kakor se uporablja za namene evropskega sistema integriranih gospodarskih računov;
ker so ukrepi, predvideni v tej odločbi, v skladu z mnenjem odbora, ustanovljenega s členom 6 Direktive 89/130/EGS, Euratom,
SPREJELA NASLEDNJO ODLOČBO:
Člen 1
Za namene izvajanja člena 1 Direktive 89/130/EGS, Euratom je Ekonomsko ozemlje držav članic opredeljeno v Prilogi k tej odločbi.
Člen 2
Ta odločba je naslovljena na države članice.
V Bruslju, 26. julija 1991

Labels: 2
19
18